Gunung Merapi

**Merapi** adalah gunung baapi di hagian tangah Pulaw Jawa wan marupakan salah sabuting gunung api taaktip di Indunisia. Lereng sisi selatan baandak dalam administrasi Kabupatin Sleman, Banua Istimiwa Yogyakarta, wan sisanya baandak dalam wilayah Paropinsi Jawa Tangah, yaitu Kabupatin Magelang di sisi barat, Kabupatin Boyolali di sisi utara wan timur, sarta Kabupatin Klaten di sisi tunggara. Kawasan hutan di sakitar puncaknya manjadi kawasan Taman Nasional Gunung Merapi.

Gunung ngini sangat babahaya karana manurut catatan modern maalami erupsi (puncak keaktifan) saban dua sampai lima tahun sakali wan dikulilingi ulih pamukiman nang sangat padat. Tumatan tahun 1548, gunung ngini sudah maladum sabanyak 68 kali. Kuta Yogyakarta adalah kuta basar taparak, bajarak sakira 27 km matan puncaknya, wan magun tadapat kampung-kampung di lerengnya sampai katinggian 1700 m wan wastu 4 km jauhnya tumatan puncak.

## Itimulugi
Ngaran "Merapi" baasal matan panyingkatan "meru" (= gunung) wan "api", sahingga ngaran "merapi" sabujurnya sudah baarti "gunung api". Dalam naskah lama, Merapi suah dipinandui sabagai **Mandrageni**.

## Giulugi
Gunung ngini adalah gunung paling anum dalam rangkaian gunung berapi nang maarah ka salatan matan Gunung Ungaran, Gunung Merbabu, wan Gunung Merapi. Gunung ngini tarbantuk sabab aktipitas di zona subduksi Lempeng Indo-Australia nang bagarak ka bawah Lempeng Eurasia manyababakan cungulnya aktipitas vulkanik di sapanjang bagian tangah Pulau Jawa. Puncak nang wayahini kada ditumbuhi vegetasi sabab aktipitas vulkanik nang tinggi. Punck ngini tumbuh di sisi barat daya puncak Batulawang nang tatuha.

## Vegetasi
Gunung Merapi di bagian puncak kada suah ditumbuhi vegatasi sabab aktipitas vulkanik nang tinggi. Janis tumbuhan di bagian paling atas baisi tipe alpina khas pagunungan Jawa, nang kaya *[[Rhododendron]]* wan edelweis jawa. Ka bawah sahikit tadapat hutan bambu wan tatumbuhan pagunungan tropika. Hutan hujan tropis pagunungan di lerang selatan Merapi marupakan andakan salah sabuting forma anggrek endemik *[[Vanda tricolor]]* 'Merapi' nang langka..

Lereng Merapi sisi barat daya, khususnya di bawah 1.000 m, marupakan andakan asal dua kultivar salak unggul nasional, yaitu salak 'Pondoh' wan 'Nglumut'.

## Rute pandakian
Gunung Merapi marupakan ubjik pandakian nang disambat papulir sabab gunung ngini marpakan gunung mampasuna. Jalur pandakian nang paling umum wan parak adalah malalui subalah utara matan Sélo, Kabupaten Boyolali, Jawa Tengah, tapatnya di Desa Plalangan, Selo, Boyolali, Desa ngini baandak di antara Gunung Merapi wan Gunung Merbabu. Pandakian melalui Selo mamakan waktu sakitar 4-5 jam hingga ka puncak.

Jalur populer lain adalah maliwatai Kaliurang, Kecamatan Pakem, Kabupaten Sleman, Yogyakarta di subalah selatan. Jalur ngini labih terjal wan mamakan waktu sakitar 6-7 jam hingga ka puncak. Jalur alternatif nang lain adalah malalui sisi barat laut, dimulai matan Sawangan, Kabupaten Magelang, Jawa Tengah wan maliwati subalah tenggara, matan arah Deles, Kecamatan Kemalang, Kabupaten Klaten, Jawa Tengah.

## Galeri
### Dukumentasi [[Tropenmuseum]]

COLLECTIE TROPENMUSEUM De uitbarsting van de Merapi TMnr 10003994.jpg
COLLECTIE TROPENMUSEUM Uitbarsting van de Merapi in 1930 TMnr 10003995.jpg
COLLECTIE TROPENMUSEUM Bovenzijde van de vulkaan Merapi TMnr 10004192.jpg
Berkas:COLLECTIE TROPENMUSEUM Top van de vulkaan Merapi vanaf het zadel tussen de noord- en zuidkant van de Merbaboe TMnr 10004196.jpg
COLLECTIE TROPENMUSEUM De top van de Merapi TMnr 10004094.jpg
COLLECTIE TROPENMUSEUM Het bovenste gedeelte van de Merapi-vulkaan TMnr 10004188.jpg
COLLECTIE TROPENMUSEUM De vulkaan Merapi vanaf de noordelijke kant van de Merbaboe TMnr 10004184.jpg
COLLECTIE TROPENMUSEUM De geërodeerde oostelijke rand van de krater van de vulkaan Merapi TMnr 10004181.jpg
COLLECTIE TROPENMUSEUM De hellingen van de vulkaan Merapi op Midden-Java zijn sinds de uitbarsting in 1930 bedekt met as TMnr 10004313.jpg


### Foto-foto lain

Uprising-mount merapi crater.jpg|Kawah Gunung Merapi
Prambanan Java243.jpg
MerbabuMerapi.jpg|Gunung Merbabu wan Merapi
Mount Merapi Crater.jpg|Puncak kawah Gunung Merapi sabalum maladum 2006
Merapi landslide.jpg|Kerucut puncak Gunung Merapi
Merapi.jpeg
Merapi, Indonesia.jpg
Merapi.png|Litografi Merapi karya Junghuhn
Merapi eruption c Nasional 10 May 1961 p1.jpg
Merapi eruption d Nasional 10 May 1961 p1.jpg|Erupsi 1961


## Referensi